Adinkrahene

Adinkrahene yɛ adinkra ahyɛnsodeɛ. Adinkra yɛ ahyɛnsodeɛ a ɛgyina hɔ ma nimdeɛ anaa nsɛmfua bi. Mpɛn pii no, ntoma ne nnoɔma a yɛde dɔteɛ ayɛ bi ti sɛ, ayowa, kukuo ne nea ɛkeka ho na, Adinkra ahyɛnsodeɛ yi di dwuma paa wɔ mu. Nnipa a na kane no wɔde adinkra de dwuma yiyie paa yɛ Asantefoɔ ne Baoulefoɔ a, wotu firi Ghana kɔ bɔɔ adwaa wɔ bɛɛbi foforɔ. Afei nso, Adinkra ahyɛnsodeɛ yi bɛdii tintinman wɔ wɔn adansie nnwuma nyinaa mu.

Sɛ woba Akan man mu a, yɛde Adinkra toto ahenefo nkonya ho ɛne nnoɔma a yɛde sika kɔkɔɔ ayɛ. Afei nso nkonya a yɛde di dwuma wɔ fie ne nea nananom ahenfo de di dwuma wɔ wɔn nsɔneɛso no, wobɛhunu adinkra ahyensodeɛ wɔ ho. Anibua ama ɛnɛ adinkra dwuma a na kane no ɛdi no asesa koraa. Seisei, wobɛhunu adinkra ahyɛnsodeɛ wɔ yɛn kɔnmuadeɛ ho, nnoɔma a yede toto y3nsa, yɛn ntaadeɛ mu,yɛn sine twa mu ɛne yɛn nnwuma bebree mu. Adinkra a yedi dwuma beberee no mpenpii no ɛkasa kyerɛ yɛn. Akanfoɔ bu bɛ bi sɛ "Oba nyansafoɔ, yɛbu no bɛ na yɛnka no asɛm". Ne saa nti, yɛbetumi aka sɛ Adinkra ahyɛnsodeɛ no yɛ nyansa kasa bi a yɛn nananom fa so di dii nkɔmɔ na nnɛ nyinaa, saa nimdeɛ tetefoɔ no di baeɛ no guso wɔ mfasodeɛ bebree.

 Abakɔsɛm 
Eglas, Bennett, Lachney ne Balley kyerɛ sɛ watenase adwene ho ahunu sɛ Adinkrahene ahyɛnsodeɛ no, sɛdeɛ w'awinni no bɛfiri sɛdeɛ nsuo sosɔ gu nsuo mu no. Na asekyerɛ no gyina hɔ ma ɔkannifoɔ dwumadie.

 Asekyerɛ 
Adinkrahene yɛ adinkra ahyɛsondeɛ bi a ɛkyerɛ Adinkra ahyɛnsodeɛ nyinaa hene. Saa ahyɛnsodeɛ ɔse ne sɛ ahyɛ afoforɔ nkuran ama ɔde ayɛ Adinkra ahyɛnsodeɛ ahodoɔ bebree. 
Ahyɛnsodeɛ yi gyina hɔ ma tumi, akannifoɔ ne ahofama. Bio nso, saa ahyɛnsodeɛ yi kyina hɔ ma ahenfo

 Mfasoɔ 
Adinkrahene ahyɛnsodeɛ no wotaa hunuu no wɔ Adinkra ntaadeɛ a wannwon anaa Ghana ne Cote d'Ivoire ntoma mu. Wɔsane hunu no wɔ ahyɛnsodeɛ, ntaadeɛ, adwa ne adwinni nnoɔma a w'annwon mu. Saa ahyɛnsodeɛ yi wotaa hunu wɔ Akanfoɔ a ɔde gyina hɔ ma nsusuiɛ ahodoɔ ne mmɛ ase. Biom nso wɔ yɛ de to ntoma, kukuo, agudie ne ahenfo adwa ho.

 Baeɛ me nyaa mmoa firiɛ